รัฐบาลไทย-ข่าวทำเนียบรัฐบาล-ผู้ตรวจฯ ภาสกร  ลงพื้นที่ลพบุรี  เปิดงาน “อุตสาหกรรมแฟร์" พร้อมเยี่ยมชมศูนย์การเรียนรู้โครงการ Organic waste to organic matter ในเครือเบทาโกร
วันจันทร์ที่ 10 กรกฎาคม 2566
10/07/2566
ผู้ตรวจฯ ภาสกร  ลงพื้นที่ลพบุรี  เปิดงาน “อุตสาหกรรมแฟร์" พร้อมเยี่ยมชมศูนย์การเรียนรู้โครงการ Organic waste to organic matter ในเครือเบทาโกร
ผู้ตรวจฯ ภาสกร  ลงพื้นที่ลพบุรี  เปิดงาน “อุตสาหกรรมแฟร์" พร้อมเยี่ยมชมศูนย์การเรียนรู้โครงการ Organic waste to organic matter ในเครือเบทาโกร
วันที่ 5 กรกฎาคม 2566 เวลา 09.30 น. นายภาสกร ชัยรัตน์ ผู้ตรวจราชการกระทรวงอุตสาหกรรม เป็นประธานในพิธีเปิดงาน “อุตสาหกรรมแฟร์” ณ องค์การบริหารส่วนตําบลช่องสาลิกา อําเภอพัฒนานิคม จังหวัดลพบุรี โดยมี ดร.รัฐพล ธุระพันธ์ นายอําเภอพัฒนานิคม นายถวิล ทองทศ รองกรรมการผู้จัดการใหญ่สํานักผลิตเนื้อสัตว์แปรรูป สัตว์ปีก เครือเบทาโกร ร่วมกล่าวต้อนรับและรายงานการดําเนินงานระหว่างโรงงานและชุมชน และได้รับเกียรติจาก นายกองค์การบริหารส่วนตําบลช่องสาริกา และประธานสภาอุตสาหกรรมจังหวัดลพบุรี เข้าร่วมกิจกรรม
โดยมี นางสาวสมใจ มีสมบูรณ์ อุตสาหกรรมจังหวัดลพบุรี กล่าวรายงานและให้ข้อมูลว่า “อุตสาหกรรมแฟร์” จังหวัดลพบุรี เป็นกิจกรรมการจัดแสดงและจําหน่ายสินค้าของผู้ประกอบการ รวมถึงผลิตภัณฑ์สินค้าจากชุมชนในพื้นที่จังหวัดลพบุรี การจัดงานในครั้งนี้เป็นความร่วมมือของทุกภาคส่วน สํานักงานอุตสาหกรรมจังหวัดลพบุรี กลุ่มโรงงานในพื้นที่ สภาอุตสาหกรรมจังหวัดลพบุรี และหน่วยงานภาครัฐในพื้นที่ มีวัตถุประสงค์เพื่อส่งเสริมและสนับสนุนผู้ประกอบการ ผู้ผลิตชุมชน ให้มีความสําเร็จทางธุรกิจในการเพิ่มช่องทางจําหน่ายสินค้า พร้อมเชื่อมโยงโรงงานอุตสาหกรรมกับชุมชนให้อยู่ร่วมกันอย่างเกื้อกูลและมีความสุข รวมทั้งสร้างโอกาสในการกระจายรายได้ให้กับประชาชน ให้มีชีวิตความเป็นอยู่ที่ดีขึ้น ตามนโยบายกระทรวงอุตสาหกรรม MIND ใช้ “หัว” และ “ใจ” ปั้นอุตสาหกรรมคู่ชุมชน ภายใต้หลักการ อุตสาหกรรมดี ชุมชนดี หน่วยงานดี สู่อุตสาหกรรมวิถีใหม่ 4 มิติ
ภายในงานมีโรงงานอุตสาหกรรม ผู้ผลิตชุมชน ร่วมแสดงและจําหน่ายสินค้าจากโรงงานกว่า 20 ราย อาทิ บริษัทในเครือเบทาโกร บริษัท เฌอร่า จํากัด (มหาชน) บริษัท เอสพีที เทรดดิ้ง 2015 จํากัด (ไร่ลุงท๊อป) บริษัท น้ําตาลสระบุรี จํากัด (โรงงานน้ําตาลสระโบสถ์) บริษัท เพ็ทโฟกัส จํากัด บริษัท นิพพาน อะโกรเทค จํากัด และผู้ผลิตชุมชนในจังหวัดลพบุรี ได้นําผลิตภัณฑ์ที่ได้รับการรับรองมาตรฐานผลิตภัณฑ์ชุมชน ผลิตภัณฑ์แปรรูปผลิตผลทางการเกษตร มาจัดแสดงและจัดจําหน่ายภายในงาน รวมทั้งมีการจัดกิจกรรมให้ความรู้เกี่ยวกับอุตสาหกรรมและผลิตภัณฑ์ของดีจังหวัดลพบุรี
นอกจากนี้ ผู้ตรวจฯ ภาสกร ได้ลงพื้นที่เยี่ยมชมโครงการอ่างเก็บน้ําหนองโพธิ์ อําเภอพัฒนานิคม จังหวัดลพบุรี แหล่งเก็บกักน้ําสําหรับช่วยเหลือการเพาะปลูกของราษฎร รวมทั้งเป็นแหล่งเพาะพันธุ์ปลาน้ําจืดนานาพันธุ์ โดยพื้นที่ตําบลช่องสาริกา อําเภอพัฒนานิคม จังหวัดลพบุรี เป็นพื้นที่ในการพัฒนาและยกระดับให้เป็นเมืองอุตสาหกรรมเชิงนิเวศ จังหวัดลพบุรี และเยี่ยมชมศูนย์การเรียนรู้ โครงการ Organic waste to organic matter ในเครือเบทาโกร ซึ่งศูนย์ดังกล่าวได้มีการพัฒนาทักษะอาชีพให้แก่ผู้พิการ ทั้งนี้ได้เยี่ยมชมแปลงปลูกผักโดยผู้พิการซึ่งจะนําผลผลิตส่งให้ครัวของโรงงานเบทาโกร ปัจจุบันเครือเบทาโกรได้ร่วมดําเนินการโครงการป่าชุมชนแล้ว 55 ป่า ทั่วประเทศ ตั้งเป้าหมายเพื่อการมีส่วนร่วมกับชุมชน ภาครัฐในพื้นที่ เพื่อดูแลอนุรักษ์ป่าร่วมกับชุมชน สร้างระบบนิเวศน์ที่ดี มีความหลากหลายทางชีวภาพ และสร้างความมั่นคงทางด้านอาหารของชุมชนยั่งยืน โดยผู้ตรวจฯ ได้แนะนําให้ขยายผลไปในรูปแบบของวิสาหกิจเพื่อสังคม (SE) ด้วย เพื่อเพิ่มช่องทางการดําเนินงานการดูแลชุมชนอย่างเป็นรูปธรรมต่อไป